《筑台》
唐代·司马扎

魏国昔强盛，宫中金玉多。
征丁筑层台，唯恐不巍峨。
结构切星筑，跻攀横绮罗。
朝观细腰舞，夜听皓齿歌。
讵念人力劳，安问黍与禾。
一朝国既倾，千仞堂亦平。
舞模衰柳影，歌留草虫声。
月照白露寒，苍苍故邺城。
筑文有遗美，对此清飙生。

作者简介：司马扎，生卒年里贯均未详，唐宣宗大中（847~858）前后在世。曾登进士第，有诗名，与储嗣宗友善。著有《司马先辈集》，《全唐诗》。